ผมมีอาการปัสสาวะเสร็จทุกครั้งจะมีอาการ หน่วงๆ ร้อนนิดหน่อยแสบๆ เล็กน้อยติดตรงปลายปากท่อปัสสาวะ แล้วปากท่อปัสสาวะมีอาการแดงๆนิดน่อย เลยได้ไปตรวจเพาะเชื้อ ที่LAB พบ staphylococcus coagulase negative อยากทราบว่า แบคทีเรียตัวนี้อันตรายหรือก่อให้เกิดโรคร้ายแรงและจำเป็นต้องกำจัดเร่งด่วนเลยไหม. เพราะจัดยาที่ผลเพาะเชื้อบอกว่าเชื้อไม่ตอบสนองยาตัวนี้ให้ทาน 7 วัน คือยา amoxicillin clavulanic acid 1g ...เลยสับสนครับ
สวัสดีค่ะ Staphylococcus coagulase negative เป็นเชื้อแบคทีเรียชนิดแกรมบวกชนิดหนึ่ง จัดเป็นเชื้อประจำถิ่นคือเชื้อที่พบได้ทั่วไปของผิวหนังและเซลล์เยื่อบุต่างๆ ในร่างกายของคนและสัตว์ ในอดีตเชื้อในกลุ่มนี้ถูกจัดเป็นเพียงเชื้อปนเปื้อนและเป็นเชื้อไม่ก่อโรค แต่ปัจจุบันพบอุบัติการณ์การก่อโรคได้เช่นกัน โดยเฉพาะอย่างยิ่งในผู้ป่วยที่ต้องรักษาตัวอยู่ในโรงพยาบาลเป็นเวลานาน และมีการสอดใส่ อุปกรณ์ช่วยเหลือทางการแพทย์เช่นสายสวนปัสสาวะดังนั้นจริงๆแล้วไม่ใช่เชื้อร้ายแรงค่ะ อาจเป็นแค่การปนเปื้อนเวลาเก็บปัสสาวะก็ได้ หรือถ้าเป็นเชื้อก่อโรคจริง แพทย์จะทำการส่งเพาะเชื้อเพื่อดูว่าจะตอบสนองต่อยาฆ่าเชื้อตัวใด ก็จะให้ยาฆ่าเชื้อตัวนั้นๆมา อย่างไรก็ตามในกรณีนี้แพทย์อาจจะประเมินว่าน่าจะเป็นเชื้อที่ปนเปื้อนระหว่างการเก็บปัสสาวะมากกว่า เพราะอย่างที่บอกมันเป็นเชื้อที่พบตามผิวหนัง และมักไม่ก่อโรคในคนทั่วไปที่ไม่ได้นอนรพ.แล้วมีสายสวนปัสสาวะควรรับประทานยาตามที่แพทย์สั่งจนครบ และควรกลับไปติดตามการรักษาว่าหายหรือไม่ ระหว่างนี้ดื่มน้ำมากๆ ไม่กลั้นปัสสาวะ รับประทานยาแก้ปวดหรือยาแก้อักเสบที่ไม่ใช่สเตียรอยด์ได้กรณีที่ปวดหน่วงท้อง